[{"text_idx": "#000005", "text": "Minikoaala ta\u0308idab tu\u0308hikut kukkurloomade evolutsiooniloos"}, {"text_idx": "#000006", "text": "Kaksku\u0308mmend viis miljonit aastat tagasi elas keset Austraaliat va\u0308ike koaala. Nu\u0308u\u0308d on teadlased leidnud mo\u0303ned selle koaalaliigi hambad ja teinud neist ja\u0308reldusi kukkurloomade arenguloo kohta."}, {"text_idx": "#000008", "text": "Arthur Crichton Adelaide'is asuvast Flindersi U\u0308likoolist ja ta kolleegid va\u0308idavad hammaste po\u0303hjal arvutil tehtud analu\u0308u\u0308si alusel, et Lumakoala blackae kuulus to\u0303ena\u0308oliselt koaalalaste sugukonda, kuid meenutas va\u0308gagi ka umbes 30 miljonit aastat varem Po\u0303hja-Austraalias elutsenud kukkurloomi Thylacotinga ja Chulpasia, keda on arvatud olnuvat la\u0308hedalt suguluses Lo\u0303una-Ameerika kukkurloomadega."}, {"text_idx": "#000009", "text": "Kuid Lumakoala blackae avastamine annab nu\u0308u\u0308d teadlaste so\u0303nul alust pidada mo\u0303istatuslikke Thylacotingat ja Chulpasiat ikkagi Austraaliale omaste taimetoiduliste kukkurloomade nagu koaala, vombati, ka\u0308nguru ja possumi la\u0308hemaks sugulaseks."}, {"text_idx": "#000010", "text": "Need loomad kuuluvad ko\u0303ik ta\u0308napa\u0308eva suurimasse kukruliste seltsi Diprotodontia. Diprotodontide varasema evolutsiooniloo kohta ei ole seni olnud eriti midagi teada."}, {"text_idx": "#000011", "text": "Nu\u0308u\u0308dse avastuse toel saaks aga pikendada teadmisi diprotodontide ajaloost 55 miljoni aasta kaugusele minevikku, Thylacotinga ja Chulpasia juurde va\u0308lja, tugevdades piltlikult o\u0308eldes selle vo\u0303rra ko\u0303igi koaalade, vombatite, ka\u0308ngurute ja possumite au ja va\u0308a\u0308rikust."}, {"text_idx": "#000013", "text": "Hambad pakuvad paleontoloogidele erilist huvi, sest vo\u0303imaldavad saada rohkesti infot nii looma evolutsioonilise tausta kui ka toitumistavade kohta."}, {"text_idx": "#000016", "text": "Kukkurloomad vo\u0303ivad olla ko\u0303ige arenenumad imetajad"}, {"text_idx": "#000020", "text": "Hiinast leitud lo\u0303ualuu vo\u0303ib u\u0308rginimeste sugupuud laiendada"}, {"text_idx": "#000021", "text": "Uuring nihutas rasvumisepideemia alguse arvatust varasemaks"}, {"text_idx": "#000035", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000039", "text": "Tartu parkla all oli peidus po\u0303hjaso\u0303jaeelne maailm"}, {"text_idx": "#000048", "text": "Inimkond pa\u0308rineb kahest erinevast Aafrika va\u0308ljara\u0308ndest"}, {"text_idx": "#000050", "text": "Animatsioon: geneetika selgitab, kust on pa\u0308rit eestlaste esiisad"}]